wickkiey/tamil-wikipedia-markdown huggingface dataset:
# ஆசிதா (எழுத்தாளர்)


**ஆசிதா** (ஆங்கிலம்: Ashitha ) (மலையாளம்: അഷിത; 5 ஏப்ரல் 1956 - 27 மார்ச் 2019) இவர் ஒரு மலையாள இலக்கியத்தின் இந்திய எழுத்தாளர் ஆவார். சிறுகதைகள், கவிதைகள் மற்றும் மொழிபெயர்ப்புகளுக்கு மிகவும் பிரபலமானவர். மலையாள மொழியில் ஹைக்கூ கவிதைகளை தனது மொழிபெயர்ப்பின் மூலம் பிரபலப்படுத்துவதில் அவர் பங்களித்தார். மேலும் அவரது கதைகள் வாழ்க்கையின் முக்கியமான சித்தரிப்புக்காக அறியப்பட்டன. கதைக்கான கேரள சாகித்ய அகாடமி விருது மற்றும் பத்மராஜன் விருது, லலிதாம்பிகா அந்தர்ஜனம் ஸ்மாரக சாகித்ய விருது மற்றும் எடசேரி விருது உள்ளிட்ட பிற கௌரவங்களையும் அவர் பெற்றுள்ளார்.  

## சுயசரிதை

1956 ஏப்ரல் 5 ஆம் தேதி தென்னிந்திய மாநிலமான கேரளாவின் திருச்சூர் மாவட்டத்தில்<nowiki/>உள்ள பழயனூரில் பாதுகாப்பு கணக்கு அதிகாரியான கே. பி. நாயர் மற்றும் தெக்கேகருபத் தங்கமணி அம்மா ஆகியோருக்கு ஆஷிதா பிறந்தார். டெல்லி மற்றும் பம்பாயிலிருந்து பள்ளிப் படிப்பை முடித்த அவர், எர்ணாகுளம் மகாராஜா கல்லூரியில் ஆங்கில இலக்கியத்தில் பட்டப்படிப்பு மற்றும் முதுகலைப் பட்டங்களைப் பெற்றார்.  

ஆசிதா கல்வியாளரான கே.வி.ராமங்குட்டி என்பவரைத் திருமணம் செய்து கொண்டார். இத்தம்பதியருக்கு உமா பிரசீதா என்ற ஒரு மகள் இருந்தார். ஆசிதா 2013 ஆம் ஆண்டில் தொடர் புற்றுநோயால் பாதிக்கப்பட்டு மற்றும் திருச்சூரிலுள்ள ஒரு தனியார் மருத்துவமனையில் சிகிச்சையில் இருந்தார். அவர் 2019 மார்ச் 27அன்று தனது 62 ஆவது வயதில் இறந்தார்.  

## ஆளுமை

20 க்கும் மேற்பட்ட புத்தகங்களை எழுதிய ஆசிதா, தனது சிறுகதைகள் மற்றும் கவிதைகள் மூலம் தனது வாழ்க்கை அனுபவங்களை சித்தரித்ததாக அறியப்படுகிறது. கமலா சுராயாவுக்குப் பிறகு மலையாளத்தின் மிக முக்கியமான பெண் எழுத்தாளர்களில் ஒருவராகவும், சிறுகதைகளுக்கு மிகவும் பிரபலமானவராகவும் கருதப்பட்டார். அவர் அலெக்சாண்டர் புஷ்கின் மற்றும் ஜலால் அத்-தின் முகம்மது ரூமி ஆகியோரின் பல படைப்புகளையும் ஹைக்கூ கவிதைகளையும் மொழி பெயர்த்துள்ளார். அவர் இராமாயணம், பாகவதம், ஜாதகா கதைகள் மற்றும் ஐதீகமாலா போன்றவற்றை தழுவி குழந்தைகளுக்காக எழுதினார். அவரது வாழ்க்கை வரலாறு, *அத்து நஜனிருன்னு* (அது நான்தான்) என்பதை சிகாபுதீன் பொய்தும் கதாவு என்பவர் ஒரு நேர்காணல் வடிவத்தில் வெளியிட்டார்.  

## விருதுகள்

பொன்னானி எடசேரி சமாரகா சமிதி என்ற அமைப்பு 1986 ஆம் ஆண்டில் எடசேரி விருதுக்கு ஆசிதாவின் படைப்பான *விஸ்மயா சிக்னங்கல்* என்பதைத் தேர்ந்தெடுத்தது. 1994 ஆம் ஆண்டில் அவர் லலிதாம்பிகா அந்தர்ஜனம் சமாரக சாகித்ய விருதைப் பெற்றுள்ளார். அவரது சிறுகதைத் தொகுப்பான *ததகதா* 2000 ஆம் ஆண்டில் பத்மராஜன் விருதைப் பெற்றது. கேரள சாகித்ய அகாடமி 2015 ஆம் ஆண்டில் கதைக்கான வருடாந்திர விருதுக்கு மற்றொரு சிறுகதைத் தொகுப்பான *ஆசிதாயுடே கதகல்* என்பதைத் தேர்ந்தெடுத்தது. அவர் அங்கனம் விருது மற்றும் தோப்பில் இரவி அறக்கட்டளை விருதையும் பெற்றுள்ளார்.  

## சிறுகதைகள்
நிலவிந்தே நாட்டிலே, மழைமேகங்கள், அம்மா என்னோட்டு பர்ன்கா நுனக்கல். ஆசிதயுடே கதகல், ஒரி ஸ்த்திரீயம் பரயதத்து, மா பாலேசு (மலையாளம்), விஸ்மயா சிக்னங்கல் மற்றும் அபூர்ணா விரமங்கா போன்ற சிறுகதைகளை எழுதியுள்ளார்.  

## புதினங்கள்
மயிற்பீலி ஸ்பரிசம், ஆசிதாயுடே சிறுகதைகள் ஆகிய புதினங்களை எழுதியுள்ளார்.
# ஒரிசவுண்ட்

**ஒரிசவுண்ட்** (**Øresund** அல்லது **Öresund** ( பிரித்தானிய ஆங்கிலம் : /ˌɜːrəˈsʊnd/, அமெரிக்க ஆங்கிலம் : /ˈɜːrəsʌn, -sʊnd, ˈɔːrəsʊnd/ {டேனிய மொழி : Øresund [ˈøːɐsɔnˀ] ,   சுவீடிய மொழி : Öresund [œrɛˈsɵnːd]) பொதுவாக **the Sound** ஆங்கிலத்தில் அழைக்கப்படும், என்பது டேனிஷ் - ஸ்வீடிஷ் எல்லையை உருவாக்கும் ஒரு நீரிணை ஆகும், இது ஸ்கேனியா (ஸ்வீடன்) இலிருந்து சிசிலாந்தை (டென்மார்க்) பிரிக்கிறது. இந்த நீரிணையின் நீளம் மற்றும் அகலம் முதல் வரை மாறுபடுகிறது. மேலும் இது   டென்மார்க்கில் ஹெல்சிங்கர் மற்றும் ஸ்வீடனின் ஹெல்சிங்போர்க் ஆகியவற்றுக்கு இடையேயான குறுகிய பகுதியியல் இது 4 கிலோமீட்டர் (2.5 மைல்) அகலம் மட்டுமே கொண்டதாக உள்ளது.  

கிரேட் பெல்ட், லிட்டில் பெல்ட் மற்றும் கீல் கால்வாய் ஆகியவற்றுடன் ஒரிசவுண்ட் நீரிணை உள்ளது, இது பால்டிக் கடலை அட்லாண்டிக் பெருங்கடலுடன் கட்டேகாட் நீர்சந்தி, ஸ்காகெராக் மற்றும் வட கடல் வழியாக இணைக்கும் நான்கு நீர்வழிகளில் ஒன்றாகும், இது உலகின் பரபரப்பான நீர்வழிகளில் ஒன்றாகும்.  

டேனிஷ் தலைநகர் கோபன்ஹேகனுக்கும் ஸ்வீடிஷ் நகரமான மால்மாவிற்கும் இடையில் உள்ள ஒரிசவுண்ட் பாலம், 20000 சூலை 1, அன்று திறக்கப்பட்டது, இது இரு தேசிய பெருநகரப் பகுதிகளை நான்கு மில்லியனுக்கும் அதிகமான மக்களுடன் இணைக்கிறது. ஒரிசவுண்ட் இன் வடக்கு பகுதியில் உள்ள ஸ்வீடனின் ஹெல்சிங்கர், டென்மார்க் மற்றும் ஹெல்சிங்போர்க் இடையேயான எச் எச் ஃபெர்ரி பாதை, உலகின் மிக பரபரப்பான சர்வதேச படகு போக்குவரத்து பாதைகளில் ஒன்றாகும், இந்த ஒவ்வொரு துறைமுகங்களிலிருந்தும் ஒரு நாளைக்கு 70 க்கும் மேற்பட்ட புறப்பாடுள் உள்ளன.  

ஒரிசவுண்ட் என்பது புவியியல் ரீதியாக இளம் நீரிணை ஆகும், இது 8500 – 8000 ஆண்டுகளுக்கு முன்பு கடல் மட்ட உயர்வின் விளைவாக உருவானது. முன்னதாக பால்டிக் படுகையில் இருந்த நீர்நிலையான அன்சைலஸ் ஏரி, கிரேட் பெல்ட்டால் போன்றவை மட்டுமே கடலுடன் இணைக்கப்பட்டிருந்தன. ஒரிசவுண்ட் ஆல் உப்பு நீரின் நுழைவு நவீன பால்டிக் கடலின் துவக்கத்தை உப்பு நீர் கடல் என்று குறித்தது.  

## பெயர்
இந்த நீரிணையானது டேனிய மொழியில் *Øresund என்றும் சுவீடிய மொழியில் ,*Öresund* என்றும் அழைக்கப்படுகிறது. இந்த பெயரின் முதல் பகுதியாக உள்ள *øre என்பதன் பொருள்* "சரளை / மணல் கடற்கரை", என்றும் இரண்டாவது பகுதியான *sund'', என்பது "ஒலி, நீரிணை" என பொருள் ஆகும்.  

## நீரோடைகள், விலங்குகள் மற்றும் உப்புத்தன்மை
ஒரிசவுண்ட் நீரிணையில் மற்ற டேனிய மற்றும் டேனிய-ஜெர்மன் கடற்பாதைகள் போன்று பெருங்கடலுக்குரிய உப்பு நீர் ( இது 30 பி.எஸ்.யு அல்லது ஒரு மில் எடையுடன் உவர்ப்புத் தன்மையைக் கொண்டுள்ளது ) மற்றும் மிகக் குறைவான உப்பு பால்டிக் கடலுக்கு இடையிலான எல்லையில் உள்ளது.  

வடக்கில் உள்ள கட்டேகாட் நீர்சந்திக்கு ஏறக்குறைய கடல் நிலைகளும் பால்டிக் கடலில் உப்புநீரும் இருப்பதால், ஒரிசவுண்ட்டின் நீர்ப் பகுதியானது அசாதாரணமானதாகவும் மற்றும் மாறுபடும் தன்மை கொண்டதாக உள்ளது. இங்குள்ள கடல் நீரோட்டங்கள் மிகவும் சிக்கலானவையாக உள்ளன. இதில் உள்ள மேற்பரப்பு நீரோட்டங்கள் பெரும்பாலும் வடக்கு நோக்கி (பால்டிக் கடலில் இருந்து) உள்ளது, இதனால் மேற்பரப்பானது குறைந்த உப்புத்தன்மையை தருகிறது. இருப்பினும் நீரோட்டங்கள் ஒரு நாளிலிருந்து மற்றொரு நாளில் மாறக்கூடியதாக இருக்கும்.
# சிப்காட் தகவல் தொழில்நுட்ப பூங்கா

**தமிழ்நாடு அரசு தொழில் முன்னேற்றக் கழகம் - தகவல் தொழில்நுட்ப பூங்கா** செங்கற்பட்டு மாவட்டத்தில், சென்னைப் புறநகர் பகுதியான சிறுசேரியில் அமைந்துள்ளது. இது 581.2 ஏக்கர் பரப்பளவில் அமைக்கப்பட்டுள்ளது.  

## இடங்கள்

### நிறுவனங்கள்

- டாடா ஆலோசனை சேவைகள்(டி.சி.எஸ்.)

டி.சி.எஸ். நிறுவனம் 70 ஏக்கர் நிலத்தை 13 கோடி ரூபாய் மதிப்பில் இப்பூங்காவில் கையகப்படுத்தியுள்ளது. இருநூறு கோடி ரூபாய் செலவீட்டில் 30,000 பணியாளர்களுக்கான இருப்பிடம், உருகுவே நாட்டின் கட்டிட வடிவமைப்பாளர் கர்லொ ஒத் அவர்களால் வடிவமைக்கப்பட்டது. இஃது, அந்நாள் உருகுவே நாட்டின் துணைக் குடியரசு தலைவர் தானிலோ அஸ்டோரி அவர்கள் 23 பிப்ரவரி 2011 அன்று திறந்து வைத்தார். இதுவே ஆசியாவின் பெரிய த.தொ. அலுவலகமாகும்.<blockquote> </blockquote>  

<blockquote> இதில் 2000 மகிழுந்துகளைக் கொள்ளுமளவு நிறுத்துமிடம் உள்ளது. தனிச்சிறப்பு கோபுரம் ஒன்று 132 மீட்டர் உயரமும் மற்றும் 28 தரைத்தளங்களும் கொண்டு அமைக்கப்பட்டுள்ளது.  
<sup data-ve-ignore="true">&#x5B; *<span title="This claim needs references to reliable sources. (October 2015)">மேற்கோள் தேவை</span>* &#x5D;</sup></blockquote>
# பி. இலங்கேசு



**பால்யா இலங்கேசு** (Palya Lankesh) (8 மார்ச் 1935 - 25 ஜனவரி 2000) இந்திய கன்னட மொழி கவிஞர், புனைகதை எழுத்தாளர், நாடக ஆசிரியர், மொழிபெயர்ப்பாளர், திரைக்கதை எழுத்தாளர் மற்றும் பத்திரிகையாளர் ஆவார். மேலும் இவர் தேசிய விருது பெற்ற திரைப்பட இயக்குநராவார்.  

## வாழ்க்கை
இலங்கேசு கர்நாடாகத்தின் ஷிமோகாவில் உள்ள கொனகவள்ளி என்ற சிறிய கிராமத்தில் பிறந்தார். பெங்களூரு மத்திய கல்லூரியில் ஆங்கிலத்தில் இளங்கலை பட்டம் பெற்ற பின்னர் மைசூர் மகாராஜா கல்லூரியில் ஆங்கிலத்தில் முதுகலை பட்டப்படிப்பை நிறைவு செய்தார்.  

பிருகு என்ற அவரது புதினத்தை தழுவி 1976 ஆம் ஆண்டில் பல்லவி என்ற திரைப்படத்தை இயக்கினார். இத் திரைப்படம் இவருக்கு சிறந்த இயக்குனருக்கான விருதை பெற்றுத் தந்தது. பெங்களூரு பல்கலைக்கழகத்தில் உதவி பேராசிரியாராக பணியாற்றிய இலங்கேசு அப் பணியை விட்டு விலகி 1980 ஆம் ஆண்டில் கன்னடப் பண்பாடு மற்றும் அரசியலில் தாக்கத்தை ஏற்படுத்திய முதல் கன்னட பத்திரிகையான லங்கேஷ் பத்திரிகையை தொடங்கினார்.  

## இலக்கியப் பணி
இலங்கேசுவின் முதல் படைப்பான *கெரேய நீரனு கெரேஜ் செல்லி* என்ற சிறுகதைத் தொகுப்பு 1963 ஆம் ஆண்டில் வெளியிடப்பட்டது. *பிருகு (பிளவு), முசஞ்சேய கதபிரசங்கா (அந்தி வேளையில் ஒரு கதை), அக்கா (சகோதரி) ஆகிய புதினங்களும், டி. பிரசன்னனா கிரிஹஸ்தஷ்ரம (டி.பிரசன்னாவின் வீட்டு உரிமையாளர்)**', சங்கராந்தி (புரட்சி)**', நன்னா தங்கிகொந்தி காண்டு கோடி (என் சகோதரிக்கு ஒரு மாப்பிள்ளை)* *மற்றும் குணமுகா (சுகம்)* என்ற நாடகங்களும், *உமபதியா உதவித்தொகை யாத்ரே (உமபதியின் உதவித்தொகை பயணம்), கல்லு கரகுவா சமயா (கல் உருகும்போது)* என்ற சிறுகதை தொகுப்புகளும் இவரது பிரபலமான படைப்புகளாகும். கல்லு *கரகுவா சமயா* என்ற சிறுகதை தொகுப்புக்காக 1993 ஆம் ஆண்டின் சாகித்திய அகாதமி விருதை வென்றார். இவரது புத்தகங்கள் ஆங்கிலம், தமிழ், இந்தி மொழிகளில் மொழிபெயர்க்கப்பட்டுள்ளன.  

## லங்கேசு பேத்ரிக்
இலங்கேசு 1980 ஆம் ஆண்டு முதல் 2000 ஆம் ஆண்டில் மரணமடையும் வரை லங்கேசு பேத்ரிக் இதழின் ஆசிரியராக இருந்தார். இவர் மதச்சார்பற்ற, சாதி எதிர்ப்பு மற்றும் இந்துத்துவ எதிர்ப்பு கருத்துக்களுக்காக அறியப்படுகிறார். லங்கேசு பேத்ரிக்கை தொடங்குவதற்கு முன்பு, அவரும் நண்பர்களான தேஜஸ்வி மற்றும் கே.ராமதாஸ் ஆகியோர் கர்நாடகாவின் சுற்றுப் பயணத்தை மேற்கொண்டு மக்களை தங்கள் புதிய சோசலிசக் கட்சியான கர்நாடக பிரகதிரங்க வேடிகேக்கு அணிதிரட்டினர். இப்பயணத்தால் சமூக அவலங்களை எடுத்துரைக்கும் எழுத்தாளாராக மாறினார். அவரது மரணத்திற்குப் பிறகு லங்கேசு பேத்ரிக் இதழ் இரண்டாக பிளவுற்றது. ஒன்று அவரது மகளான கௌரி லங்கேசினாலும், மற்றொன்று அவரது மகனான இந்திரஜித் லங்கேசினாலும் நிர்வகிக்கப்பட்டன. லங்கேசின் மற்றொரு மகள் திரைப்பட இயக்குநர் கவிதா லங்கேசு ஆவார். லங்கேஷ் பேத்ரிக் முதல் கன்னட பத்திரிகையாக, கர்நாடக அரசியல் மற்றும் கலாச்சாரத்தில் பெரும் தாக்கத்தை ஏற்படுத்தியது. இது ஹாய் பெங்களூர், அக்னி போன்ற பிற செய்தித்தாள்களை வெளியிட வழிவகுத்தது. மேலும் இலங்கேசு பத்திரிகை குற்றம் மற்றும் அரசியல் ஊழல்களில் அதிக கவனம் செலுத்தியது.  

## இறப்பு
இலங்கேசு 2000 ஆம் ஆண்டில் சனவரி 25 அன்று அவரது 64 வயதில் மாரடைப்பால் மரணமானார்.  

## விருதுகள்
பல்லவி திரைப்படத்திற்காக சிறந்த இயக்குனரிற்கான தேசிய விருதை 1976 ஆம் ஆண்டில் பெற்றுக் கொண்டார். கல்லு கரகுவா சமயா மாத்து இத்தாரா கதேகலுக்கான 1993 ஆம் ஆண்டில் சாகித்திய அகாதமி விருதை வென்றார். 1986 ஆம் ஆண்டில் கர்நாடக சாகித்திய அகாடமி கௌரவ விருதை பெற்றார். மேலும் அவருக்கு பி.எச்.ஸ்ரீதரா பிரஷஸ்தி, கர்நாடக ராஜ்ய நாடக அகாதமி பிரஷஸ்தி, ஆர்யபட்டா சாகித்ய பிரஷஸ்தி ஆகிய விருதுகள் வரங்கப்பட்டுள்ளன.
# ஒலீயம்



**ஒலீயம்** அல்லது **புகையும்** **கந்தக அமிலம்** (Oleum or Fuming Sulfuric Acid) என்பது வெவ்வேறு இயைபுகளில் கந்தக டிரையாக்ஸைடு மற்றும் கந்தக அமிலம் கலந்த கரைசல்களைக் குறிக்கும். சில நேரங்களில் மிகவும் குறிப்பாக, அல்லது டை சல்பூரிக் அமிலம் (பைரோசல்பூரிக் அமிலம் என்றும் அழைக்கப்பட்டது). ஓலியம் என்ற சிஏசு எண் 8014-95-7 மூலம் அடையாளம் காணப்படுகிறது.  

ஒலீயத்தை *y*SO<sub>3</sub>.H<sub>2</sub>O என்ற வாய்ப்பாட்டால் குறிக்கலாம். *y* என்பது கந்தக டிரையாக்சைடின் உள்ளடக்கத்தின் மொத்த மோலார் நிறையாகும். வெவ்வேறு ஒலீயங்களை சேர்க்க, *y இன்* மதிப்பு மாறுபடும். H<sub>2</sub>SO<sub>4</sub>.*x*SO<sub>3</sub> என்ற வாய்ப்பாட்டாலும் இதைக் குறிக்க முடியும். இங்க *x* இப்போது தனித்த கந்தக டிரையாக்சைடின் மோலார் உள்ளடக்கம் என வரையறுக்கப்படுகிறது. ஒலீயம் பொதுவாக நிறையினடிப்படையில் தனித்த SO<sub>3</sub> உள்ளடக்கத்தின் படி மதிப்பிடப்படுகிறது. இது கந்தக அமிலத்தின் வலிமையின் சதவீதமாகவும் வெளிப்படுத்தப்படலாம்; ஒலீயம் செறிவுகளுக்கு, அது 100% க்கும் அதிகமாக இருக்கும்.  

## உற்பத்தி
தொடுகைச் செயல்முறையின் மூலம் ஒலீயம் உற்பத்தி செய்யப்படுகிறது, அங்கு கந்தகமானது, கந்தக டிரையாக்சைடாக ஆக்சிஜனேற்றம் செய்யப்படுகிறது, பின்னர் இது செறிவூட்டப்பட்ட சல்பூரிக் அமிலத்தில் கரைக்கப்படுகிறது. சல்பூரிக் அமிலம் ஒலீயத்தின் ஒரு பகுதியை நீர்த்துப்போகச் செய்வதன் மூலம் மீண்டும் உருவாக்கப்படுகிறது.  

ஈயத்தின் அரிப்பு மற்றும் NO<sub>2</sub> வாயுவை உறிஞ்சும் தன்மை ஆகியவற்றின் காரணமாக கந்தக டிரையாக்சைடு அல்லது செறிவூட்டப்பட்ட கந்தக அமிலத்தை நேரடியாக உற்பத்தி செய்ய முடியாததால் கந்தக அமில உற்பத்திக்கான ஈய அறை செயல்முறை பகுதியளவு கைவிடப்பட்டது. தொடர்பு செயல்முறையால் இந்த செயல்முறை வழக்கற்றுப் போகும் வரை, மறைமுகமான முறைகள் மூலம் ஒலீயம் பெறப்பட வேண்டியிருந்தது. வரலாற்று ரீதியாக, ஒலீயத்தின் மிகப்பெரும் உற்பத்தியானது  நார்தெளசெனில் உள்ள இரும்பு சல்பேட்டுகளின் வாலைவடித்தலிருந்து தயாரிக்கப்பட்டதேயாகும். இதனால் தான்  நார்தெளன் சல்பூரிக் அமிலம் என்ற வரலாற்றுப் பெயர் ஏற்பட்டது.  

## பயன்பாடுகள்

### கந்தக அமில உற்பத்தி
நீரேற்றத்தின் உயர் வெப்ப அடக்கத்தின் காரணமாக கந்தக அமிலத்தை தயாரிப்பதில் ஒலீயம் ஒரு முக்கியமான இடைநிலைப்பொருள் ஆகும். SO <sub>3</sub> நீரில் சேர்க்கப்படும்போது, கரைவதை விட, கையாள்வதற்குக் கடினமான கந்தக அமிலத்தின் நுண்ணிய புகைப்படலத்தை உருவாக்குகிறது. இருப்பினும், செறிவூட்டப்பட்ட கந்தக அமிலத்தில் சேர்க்கப்பட்ட SO<sub>3</sub> உடனடியாகக் கரைந்து, ஒலீயத்தை உருவாக்கி, பின்னர் தண்ணீரில் நீர்க்கப்பட்டு கூடுதல் செறிவூட்டப்பட்ட சல்பூரிக் அமிலத்தை உருவாக்குகிறது.  

### கரிம வேதியியல் ஆய்வு
ஒலீயம் ஒரு கடுமையான வினைக்காரணியாகும். மேலும் இது மிகவும் அதிக அரிக்கும் தன்மை கொண்டதுமாகும். ஒலீயத்தின் மிக முக்கியமான பயன்பாடுகளில் ஒன்று நைட்ரோபென்சீனின் இரண்டாம் நிலை நைட்ரோ ஏற்றமாகும். முதல் நைட்ரோ ஏற்றமானது கந்தக அமிலம் மற்றும் நைட்ரிக் அமிலம் ஆகியவற்றால் நிகழக்கூடும், ஆனால், இது வளையத்தை எதிர்மின்னி கவர் பதிலீட்டு வினைகளிலிருந்து பின்னோக்கச் செய்கிறது. இன்னும் வலிமையான வினைக்காரணியான ஒலீயம் அரோமேடிக் வளையத்தில் மற்றுமொரு நைட்ரோ தொகுதியை சேர்ப்பதற்கு தேவைப்படுகிறது.  

## வினைகள்
அடர் கந்தக அமிலம் போல, ஒலீயமும் ஒரு வலிமையான நீர்நீக்கக் காரணி ஆகும். இது எந்த ஒரு சர்க்கரை அல்லது தூளாக்கப்பட்ட குளுக்கோசின் மீதும் ஊற்றும் போது ஒரு வெப்ப உமிழ் வினையை நிகழ்த்தி சர்க்கரையில் உள்ள நீரை முற்றிலுமாக உறிஞ்சிக்கொண்டு வெற்று கரியை விட்டுச் செல்கிறது.
# பிபுதிபூஷன் பந்தோபாத்யாய்


**பிபுதிபூஷன் பந்தோபாத்யாய்** (ஆங்கிலம்: Bibhutibhushan Bandyopadhyay) (12 செப்டம்பர் 1894 - 1 நவம்பர் 1950) இவர் ஒரு இந்திய வங்காள எழுத்தாளர், மற்றும் நவீன பெங்காலி இலக்கியத்தின் முன்னணி எழுத்தாளர்களில் ஒருவராவார். இவரது சிறந்த படைப்பு சுயசரிதை புதினமான பதேர் பாஞ்சாலி ( *சாலையின் பாடல்* ) என்பதாகும். *இச்சமதி என்ற* புதினதிற்காக மேற்கு வங்காளத்தின் மிகவும் மதிப்புமிக்க இலக்கிய விருதான இரபிந்திர புரஸ்கார் விருது 1951 ஆம் ஆண்டில் மரணத்திற்குப் பின் இவருக்கு வழங்கப்பட்டது. இருப்பினும், பந்தோபாத்யாய் நதியா மாவட்டத்தின் கல்யாணிக்கு அருகிலுள்ள முராட்டிபூர் கிராமத்தில் தனது தாய் மாமாவின் வீட்டில் பிறந்தார். இவரது தந்தை மகானந்தா பந்தோபாத்யாய் சமசுகிருத<nowiki/>அறிஞராகவும், தொழில்முறை சொற்பொழிவாளராகவும் இருந்தார். மகானந்தா மற்றும் அவரது மனைவி மிருணாலினியின் ஐந்து குழந்தைகளில் மூத்தவர் பந்தோபாத்யாய். அவரது குழந்தை பருவ வீடு கோபால்நகருக்கு அருகிலுள்ள பராக்பூர் கிராமத்தில் இருந்தது.  

## கல்வி
பிரித்தானிய இந்தியாவின் மிகப் பழமையான நிறுவனங்களில் ஒன்றான போங்கான் உயர்நிலைப் பள்ளியில் பந்தோபாத்யாய் படித்தார். மேலும் திறமையான மாணவராகக் கருதப்பட்டார். நுழைவு மற்றும் இடைநிலை கலைத் தேர்வுகளில் முதல் பிரிவு இடத்தைப் பெற்றதைத் தொடர்ந்து, கொல்கத்தாவில் உள்ள சுரேந்திரநாத் கல்லூரியில் (அப்போதைய இரிப்பன் கல்லூரி) பொருளாதாரம், வரலாறு மற்றும் சமஸ்கிருதம் ஆகியவற்றில் இளங்கலை பட்டப்படிப்பை முடித்தார். அவர் கல்கத்தா பல்கலைக்கழகத்தில் முதுகலை பட்டம் (எம்.ஏ) மற்றும் சட்ட வகுப்புகளில் அனுமதிக்கப்பட்டார். ஆனால் முதுகலை படிப்பை முடிக்கவில்லை. பின்னர் ஹூக்லியின் ஜாங்கிபாராவில் உள்ள ஒரு பள்ளியில் ஆசிரியராக சேர்ந்தார்.  

## தொழில்
பந்தோபாத்யாய் ஒரு எழுத்தாளராக மாறுவதற்கு முன்பு தனக்கும் இவரது குடும்பத்தினருக்கு உதவுவதற்காக பல்வேறு வேலைகளில் பணியாற்றினார். அவரது முதல் வேலை ஆசிரியர் பணியாக இருந்தது. ஆனால் அவர் பசு பாதுகாப்பு இயக்கத்தின் பயண விளம்பரதாரராகவும், பின்னர் கெலத்சந்திர கோசின் செயலாளராகவும் பணியாற்றினார். இதில் அவரது பாகல்பூர் தோட்டத்தின் நிர்வாகமும் அடங்கும். இவர் தனது குடும்பத்தை பயிற்றுவிக்கும் போது இசை மற்றும் தொண்டு ஆகியவற்றில் முக்கிய பெயரான கெலத்சந்திராவுடன் தொடர்பு கொண்டிருந்தார். கேலத்சந்திர நினைவுப் பள்ளியிலும் கற்பித்தல் பணியில் ஈடுபட்டார்.
# முல்லநேழி



**முல்லநேழி நீலகண்டன் நம்பூதிரி** (ஆங்கிலம்: Mullanezhi Neelakandan Namboothiri ) (1948 &ndash; 2011) முல்லநேழி என்று பிரபலமாக அறியப்பட்ட இவர் இந்தியவின் கேரள மாநிலத்தில் உள்ள திருச்சூரைச் சேர்ந்த மலையாளக் கவிஞரும், நாடக ஆசிரியரும், பாடலாசிரியரும், நடிகருமாவார். 1995 இல் சமதலம் நாடகத்துக்காகவும், 2010 இல் கவிதா என்ற கவிதைத் தொகுப்பிற்காகவும் இவருக்கு இரண்டு முறை கேரள சாகித்திய அகாதமி விருது வழங்கப்பட்டது. 1981 ஆம் ஆண்டில் நாவல்பழம் படத்திற்காக சிறந்த பாடலுக்கான கேரள மாநில திரைப்பட விருதையும் பெற்றார். 22 திரைப்படங்களுக்கு 69க்கும் மேற்பட்ட பாடல்களை எழுதியுள்ள இவர், உப்பு, பிறவி, கழகம், நீலதாமரா போன்ற படங்களிலும் நடித்துள்ளார்.  

## சுயசரிதை

இவர் 16 மே 1948 இல் திருச்சூரிலுள்ள ஒல்லூரின் அவிணிச்சேரி என்ற ஊரில் முல்லநேழி மனையில் பிறந்தார். இவர் சிறுவயதிலிருந்தே கவிதைகள் எழுதத் தொடங்கினாலும், இவரிடம் கவிஞரைக் கண்டுபிடித்து இவரது வாழ்க்கையில் வழிகாட்டியவர் வைலோபிள்ளி சிறீதர மேனன் என்பவர்தான். வித்வான் பாடத்திட்டத்தில் சேரத் தூண்டுவதற்கும், இதனால் பள்ளி ஆசிரியராவதற்கும் வைலோபள்ளி முக்கியப் பங்கு வகித்தார். இவர் இராமவர்மபுரம் அரசு உயர்நிலைப்பள்ளியில் ஆசிரியராக தனது வாழ்க்கையைத் தொடங்கினார்.  

இவர் தனது வாழ்நாள் முழுவதும் கவிதைகளை எழுதினார். அதில் இவர் ஆர்வமும் கவர்ச்சியும் ஊட்டும் மரபுகளை உருவாக்க முடிந்தது: இவர் 'பழைய பள்ளியை' சேர்ந்தவர். சமஸ்கிருதத்திலும், இசையிலும் இலக்கியத்திலும் நாட்டுப்புற மரபுகளிலும் உறுதியான அடித்தளத்தை கொண்டிருந்தார். இவரது எழுத்துகளில், இவற்றின் சாரம் தெரிந்தது. நவீன நீரோட்டங்களில் மிகச் சிறந்ததைத் தழுவுவதற்காக இவர் தனது கடந்த காலத்தையும் பாரம்பரியத்தையும் கேலி செய்யவில்லை. இவரின் முக்கியமான கவிதைகள் *மோகபக்சி*, *இராப்பாட்டு*, *நாறாணத்து பிராந்தன்*, *பெண்கொடா* போன்றவையாகும் . இவர் ஒரு நாடக ஆர்வலராகவும் இருந்தார். இவர் அக்ரகாமி திரையரங்குகளை வழிநடத்தி பல நாடகங்களை எழுதினார். இவை சமதலம் என்ற தலைப்பில் தொகுக்கப்பட்டுள்ளன. இவற்றுடன் சில நாடகங்களும் எழுதினார். நாடக அரங்குகளில் வி.டி.பட்டதிரிப்பாடு, எம்.ஆர் பட்டத்திரிப்பாடு, பிரேம்ஜி போன்றவர்களால் தொடங்கிவைக்கப்பட்ட சமூக சீர்திருத்தவாத இயக்கத்தால் இவர் ஈர்க்கப்பட்டார். 1995 ஆம் ஆண்டில் *சமதலம்* என்ற நாடகத்துக்காகவும், 2010 இல் இவரது கவிதைகளின் தொகுப்பிற்காகவும் கேரள சாகித்ய அகாதமி விருதை வென்றார். 1980 முதல் 1983 வரை கேரள சங்க நாடக அகாதமியின் இயக்குநர் குழு உறுப்பினராக பணியாற்றினார்.  

1976 ஆம் ஆண்டில் அஜீஸ் எழுதிய நாவல்பழங்கள் என்ற திரைப்படத்தில் இடம்பெற்ற "கருகருத்தொரு பெண்ணாணு" பாடலை எழுதி திரைப்பட பாடலாசிரியரானார். கே. பி. குமாரனின் லட்சுமி விஜயம் என்ற திரைப்படத்தில் சியாமின் இசை இயக்கத்தில் நான்கு பாடல்களை எழுதினார். இவர். தேவராஜன், எம். பி. ஸ்ரீனிவாசன், இரவீந்திரன், கே. ராகவன், ஏ. டி. உம்மர், ஜான்சன், ஜெர்ரி அமல்தேவ் மற்றும் வித்யாதரன் போன்ற பல்வேறு இசை இயக்குனர்களுடன் பணியாற்றிய பெருமையைப் பெற்றவர். இவரது கடைசி படம் இந்தியன் ரூபாய் என்பதாகும். 22 திரைப்படங்களில் ஏறத்தாழ 70 பாடல்களை எழுதியுள்ளார்.  

*சாவேர்ப்படா* (1970) என்ற நாடகத்தின் மூலம் இவர் நடிப்பு உலகில் நுழைந்தார். அதில் இவர் பிரேம்ஜியுடன் இணைந்து நடித்தார். இவர் பிறவி, உப்பு மற்றும் கழகம் உட்பட சில திரைப்படங்களிலும் நடித்துள்ளார்.  

இவர் மாரடைப்பு காரணமாக 2011 அக்டோபர் 22 அன்று இறந்தார். இவருக்கு சாவித்ரி என்ற மனைவியும், மூன்று பிள்ளைகள் இருந்தனர்.
# லிம்போபோ ஆறு

**லிம்போபோ ஆறு** *Limpopo River*) என்பது தென்னாப்பிரிக்காவில் உருவாகி, மொசாம்பிக் வழியாக கிழக்கு நோக்கி பாய்ந்து இந்தியப் பெருங்கடலில் கலக்கும் ஒரு ஆறாகும். லிம்போபோ என்ற சொல்லானது ரிவோம்போ (லிவோம்போ / லெபோம்போ) என்பதிலிருந்து உருவானது, ஹோசி ரிவோம்போ தலைமையிலான சோங்கா குடியேறி மக்கள் குழு, மலைப்பகுதிகளில் குடியேறியது. இதனால் அந்த பகுதிக்கு அவர்களின் தலைவரின் பெயர் இடப்பட்டது. இந்த ஆறு சுமார் நீளமானது. இதன் வடிநிலமானது அளவு கொண்டது. ஒரு ஆண்டில் இந்த ஆற்றின் முகத்துவாரத்தில் இருந்து சராசரியாக அளவிடப்பட்ட வெளியேற்றும் நீரானது 170 மீ 3 / வி (6,200 கியூ அடி / வி) ஆகும். சாம்பசி ஆறுக்கு அடுத்து, இந்தியப் பெருங்கடலில் மிகுதியாக நீரை வெளியேற்றும் ஆப்பிரிக்காவின் இரண்டாவது பெரிய ஆறு லிம்போபோ ஆகும்.  

1498 ஆம் ஆண்டில் ஆற்று முகத்துவாரத்தில் நங்கூரமிட்ட வாஸ்கோ ட காமா இந்த ஆற்றைக் கண்ட முதல் ஐரோப்பியர் ஆவார். அவர் இதற்கு எஸ்பிரிட்டு சாண்டோ ஆறு என்று பெயரிட்டார். அதன் கீழ் போக்கை 1868-69ல் செயின்ட் வின்சென்ட் விட்செட் எர்ஸ்கைன் ஆராய்ந்தார், மேலும் கேப்டன் ஜே.எஃப். எல்டன் 1870 இல் அதன் நடுப் போக்கு பாதையில் பயணித்தார்.  

நில வரலாற்றுக் காலப்பகுதியில் லிம்போபோ ஆற்றின் வடிகால் பகுதி குறைந்துள்ளது. இது சாம்பேசி ஆற்றின் மேல்புறம் லிம்போபோ ஆற்றில் நீர்வெளியேறிய பிற்பகுதி ப்ளியோசீன் அல்லது கடையூழிக்கடுத்த ஈற்றயலடுக்கு காலம் வரை நிகழ்ந்தது. நீர்வடிகால் பெல்லையின் மாற்றம் என்பது இன்றைய லிம்போபோ ஆற்றின் வடக்கே மேற்பரப்பை உயர்த்திய எபிரோஜெனிக் இயக்கத்தின் விளைவாக ஜம்பேசி ஆற்றில் நீர் பிரிந்துசெல்கிறது.  

## போக்கு
ஆறானது ஒரு பெரிய வளைவாக பாய்கிறது, முதலில் வடக்கிலும் பின்னர் வடகிழக்கிலும் கோணல்மானலாக பாய்ந்து, பின்னர் கிழக்கிலும் மற்றும் இறுதியாக தென்கிழக்கிலும் பாய்கிறது. இது சுமார் நாட்டு எல்லையாக செயல்படுகிறது , தென்னாப்பிரிக்காவை தென்கிழக்கில் போட்சுவானாவிலிருந்து பிரிக்கிறது. அதேபோல வடமேற்கிலும், வடக்கிலும் சிம்பாப்வேவை பிரிக்கிறது. அதன் இரண்டு துணை ஆறுகளான மரிகோ ஆறு மற்றும் முதலை ஆறு ஆகியவை இணையும், அந்த நேரத்தில் இந்த ஆற்றிற் பெயரானது லிம்போபோ ஆறு என்று மாறுகிறது. தெற்கு ஆபிரிக்காவின் உள்நாட்டுப் பகுதியிலிருந்து இந்த ஆறு விழுந்து பாய்வதால் இதில் பல விரைவோட்டங்கள் உள்ளன.  

நோட்வேன் ஆறு லிம்போபோவின் முக்கிய துணை ஆறாகும். இது போட்ஸ்வானாவில் உள்ள கலகாரி பாலைவனத்தின் விளிம்பில் தோன்றி வடக்கு-கிழக்கு திசையில் பாய்கிறது. லிம்போபோவின் முக்கிய துணை ஆறான ஆலிஃபண்ட்ஸ் ஆறு (யானை ஆறு) ஆண்டுக்கு சுமார் 1,233 மில்லியன் கன மீட்டர் நீரை அளிக்கிறது. ஷாஷே ஆறு, எம்சிங்வேன் ஆறு, முதலை ஆறு, மெவெனெசி ஆறு மற்றும் லுவூ ஆறு ஆகியவை இதன் பிற முக்கிய துணை ஆறுகளாகும்.  

தென்னாப்பிரிக்காவின் வடகிழக்கு மூலையில் ஆற்றின் எல்லையாக குருகர் தேசியப் பூங்கா உள்ளது.  

மொசாம்பிக்கின் துறைமுக நகரமான சாய்-சாய், ஆற்று முகத்துவாரத்துக்கு அருகில் உள்ளது. ஆலிஃபண்ட்ஸுக்கு கீழே, ஆறு நிரந்தரமாக கடலில் சென்று சேருகிறது. இருப்பினும் இப்பகுதியில் உள்ள மணல் திட்டானது மிகுதியான அலைகளைத் தவிர பெரிய கப்பல்கள் உள்நுழைவதைத் தடுக்கிறது.
# கடம்மனிட்டா இராமகிருட்டிணன்

**எம்.ஆர்.ராமகிருட்டிண பணிக்கர்** (22 மார்ச் 1935 - 31 மார்ச் 2008) கடம்மனிட்டா இராமகிருட்டிணன் அல்லது கடம்மனிட்டா என்று பிரபலமாக அறியப்பட்ட இவர் ஒரு இந்தியக் கவிஞராவர். இவர் கேரளத்தின் பத்தனம்திட்டா மாவட்டத்தின் கடம்மனிட்டா என்ற பகுதியில் பிறந்தார். இவரது குழந்தை பருவ அனுபவங்கள், குறிப்பாக படயணி பாடல்கள் இவரது இலக்கியப் பணிகளில் வலுவான தாக்கத்தை ஏற்படுத்தின.  

## ஆரம்ப கால வாழ்க்கை

இராமகிருட்டிணன் 1935 மார்ச் 22 அன்று மேலதரயில் ராமன் நாயர், குட்டியம்மா ஆகியோருக்கு பிறந்தார். இவர் தனது சொந்த கிராமமான கடம்மனிட்டாவிலும், அருகிலுள்ள நகரமான பத்தனம்திட்டாவிலும் பள்ளிப்படிப்பை முடித்தார். 1992 ஆம் ஆண்டில் இவர் சிபிஐ-எம் கட்சியின் கலாச்சார பிரிவான புரோகமன கலா சாகித்ய சங்கத்தின் (கலை மற்றும் கடிதங்களுக்கான முற்போக்கு சங்கம்) துணைத் தலைவராகவும், 2002 இல் அதன் தலைவராகவும் ஆனார். 1996 ஆம் ஆண்டில், பத்தனம்திட்டா மாவட்டத்தில் உள்ள ஆறன்முளா தொகுதியில் இருந்து கேரள மாநில சட்டமன்றத்திற்கு தேர்ந்தெடுக்கப்பட்டார்.  

## இறப்பு
மூன்று மாதங்களாக மைலோயிட் லுகேமியாவுக்கு சிகிச்சை பெற்று வந்த இராமகிருட்டிணன் 2008 மார்ச் 31 அன்று பத்தனம்திட்டாவில் உள்ள தனியார் மருத்துவமனையில் காலமானார். இவருக்கு சாந்தா என்ற மனைவியும், கீதா தேவி என்ற மகளும், கீதகிருட்டிணன் என்ற மகனும் உள்ளனர். இவர் பிறந்த கிராமத்தில் உள்ள இவரது வீட்டின் வளாகத்தில் முழு மாநில மரியாதைகளுடன் தகனம் செய்யப்பட்டார் . இவர் மேலும் இன்றளவும் அனைவராலும் நினைவுக் கூறப்படுகிறார்.
# ஒரு பெண்ணின் இதயம்


**ஒரு பெண்ணின் இதயம்** (*The Heart of a Woman*, **தி ஹார்ட் ஒஃப் ஏ வுமன்**) என்பது மாயா ஏஞ்சலோ என்ற அமெரிக்கப் பெண் எழுத்தாளரின் சுயசரிதைப் புத்தகம். இந்நூல் 1981 ஆம் ஆண்டு வெளிவந்தது. மாயா எழுதிய ஏழு சுயசரிதை தொகுப்புகளில் இந்தப் புத்தகம் நான்காவது புத்தகமாக வெளியிடப்பட்டது. 1957 ஆம் ஆண்டு முதல் 1962 ஆம் ஆண்டு வரையில் மாயா அவர்களின் வாழ்வில் நடைபெற்ற பல்வேறு சம்பவங்களின் தொகுப்பு தான் *ஒரு பெண்ணின் இதயம்*. இதில் அந்த கால கட்டத்தில் தான் பிரயாணம் செயத நாடுகள், நகரங்கள் அதாவது கலிபோர்னியா, நியுயார்க் நகரம், கெய்ரோ மற்றும் சீனா ஆகியவை பற்றியும், தனது பதின்பருவ வயதுடைய மகனின் வளர்ப்புப் பற்றியும், குடிசார் ஊரிமைக்கான இயக்கத்தில் தனது பங்களிப்பைப் பற்றியும் மற்றும் அந்தச் சமயத்தில் தென்னாபிரிக்காவின் இனவொதுக்கல் எதிர்பாளர்களில் ஒருவரின் மேல் தான் கொண்ட காதலைப் பற்றியும் இந்தத் தொகுப்பில் எழுதியுள்ளார். ஆனால் இந்தப் புத்தகத்தின் மையக்கரு என்றால் அது தாய்மைப் பற்றிய கருத்துக்கள் தான் ஏனெனில் பெரும்பான்மையாக தனது மகனின் வளர்ப்பைப் பற்றியே எழுதியிருப்பார். இந்தத் தொகுப்பில் தனது மகன் கல்லூரியில் சேர்வதாகவும் மேலும் தான் ஒரு புதிய சுதந்திரத்தை முன்னோக்கிக் கொண்டருப்பதாகவும் முடித்திருப்பார்.  

இந்தப் புத்தகம் ஓப்ரா வின்ஃப்ரே அவர்கள் 1997 ஆம் ஆண்டில் தேர்வு செய்த புத்தகப் பட்டியலில் இடம்பெற்றிருந்தது. பெரும்பான்மையான விமர்ச்சகர்கள் மாயாவின் முதல் புத்தகமான *கூண்டுப்பறவை பாடுவது ஏன் என்பது எனக்குத் தெரியும்* என்பதான் சிறந்த புத்தகம் என்கின்றனர்.  

மேரி ஜான் லூப்டன் என்ற விமர்சகர் மாயாவின் எழுத்துக்களைப் பற்றி இப்படிச் சொன்னார்"அமெரிக்கச் சுயசரிதைகளில் மீறமுடியாத ஒரு கதை அமைப்பு" என்றார். ஆப்பிரிக்க அமெரிக்க இலக்கியவாதியும் விமர்சகரும் மான லைமேன் பி. ஹேஜன் என்பவர் மாயாவின் எழுத்தைப் பற்றி இவ்வாறு "உயிர்வாழ்பவரின் ஒரு விசுவாசமான சுயசரிதை, சுய உண்ர்வு மற்றும் தொடர்ச்சியான கற்றல்" கூறுகிறார். ஒரு பெண்ணின் கதை சுயசரிதையின் மைய மாந்தரை முழு ஆளுமை நிலைக்கு உயர்த்துகிறது. இந்தப் புத்தகம் மாயா ஏஞ்சலோவை பின்தொடர்ந்து அவர் பயணம் செய்த நாடுகளான அமெரிக்கா மற்றும் ஆப்பிரிக்கா அவரோடு சேர்ந்துப் பயணிக்கிறது ஆனால் அவர் முக்கியமாக இதை குறிப்பிடுகிறார் "தனது சுய வாழ்க்கை மற்றும் உணர்வுகுளுக்கான பயணம்" என்று விவறிக்கிறார்.  

### பின்னணி
ஒரு பெண்ணின் இதயம் 1981 ஆம் ஆண்டு வெளிவந்தது. இது மாயாவின் நான்காவது சுயசரிதை தொகுப்பாகும். இதற்கு முன்பு வெளிவந்த மூன்று சுயசரிதை தொகுப்புகள் மற்றும் மூன்று கவிதைத் தொகுப்புகளின் மூலம் 1981 ஆண்டுளில் புகழ்பெற்றிருந்தார். 1978 ஆம் ஆண்டில் வெளிவந்த *இன்னும் நான் உயர்கிறேன்* என்ற தனது மூன்றாவது கவிதைத் தொகுப்பின் மூலம் தான் ஒரு எழுத்தாளர் என்பதனை உறுதிச் செய்து கொண்டார். 1971 ஆம் ஆண்டில் வெளிவந்த என்க்கு *ஒரு குளிர்பான்ம் கொடுங்கள்* என்ற மாயாவின் முதல் கவிதை தொகுப்பு சிறந்த கவிதைக்கான புலிட்சர் பரிசிற்குப் பரிந்துரைக்கப்பட்டது  

=
# என். என். காக்காடு


**நாராயணன் நம்பூதிரி கக்காடு** (14 ஜூலை 1927 &nbsp; - 6 ஜனவரி 1987), பொதுவாக என்.என். கக்காடு என்று அழைக்கப்படும் இவர் மலையாள மொழியின் இந்தியக் கவிஞர் ஆவார். *சபலமே யாத்ரா*, *பத்தலதிண்டே முழக்கம்* மற்றும் *சங்கதம்* போன்ற படைப்புகளுக்குப் பெயர் பெற்ற இவர் சமசுகிருத அறிஞராகவும் இருந்துள்ளார். ஓவியம் மற்றும் இசையில் தேர்ச்சி பெற்றவர் என்றும் அறியப்படுகிறது. ஒடக்குழல் விருது, ஆசான் சமாரக கவிதா புரஸ்காரம், கவிதைக்கான கேரள சாகித்ய அகாடமி விருது மற்றும் வயலார் விருது உள்ளிட்ட பல விருதுகளைப் பெற்றுள்ளார்.  

## சுயசரிதை
கக்காடு 1927 ஜூலை 14 ஆம் தேதி தென்னிந்திய மாநிலமான கேரளாவின் கோழிக்கோடு மாவட்டத்தின் அவிதனல்லூரில், கக்காடு வலிய நாராயணன் நம்பூதிரி மற்றும் தேவகி அந்தர்ஜனம் ஆகியோருக்கு ஒரு மரபுவழி பிராமண குடும்பத்தில் பிறந்தார். இவரது ஆரம்பக் கல்வி சமசுகிருதத்தில் பாரம்பரிய முறையில் இருந்தது. மேலும் ஓவியம், பாரம்பரிய இசை மற்றும் புல்லாங்குழல் ஆகியவற்றையும் பயின்றார். 16 வயதில்தான், அவர் தனது முறையான கல்வியைத் தொடங்க முடிந்தது. முதலில் 6 ஆம் வகுப்பிலும் பின்னர் 1943 ஆம் ஆண்டில், கோழிக்கோடு சாமோரியன் உயர்நிலைப் பள்ளியில் 7 ஆம் வகுப்பிலும் சேர்ந்தார். இரண்டு ஆண்டுகளுக்குப் பிறகு, விவேகோதயம் உயர்நிலைப் பள்ளிக்குச் சென்று, அங்கிருந்து பள்ளிப்படிப்பை முடித்து, 1948 இல் சிறீ கேரள வர்மா கல்லூரியில் சேர்ந்தார். அங்கு தனது இலக்கியத் திறனை வளர்த்துக் கொள்ள பிரபல கவிஞரும் அறிஞருமான என்வி கிருஷ்ணவாரியரின் கீழ் படிக்க வாய்ப்பு கிடைத்தது. பி.ஓ.எல் பட்டப்படிப்பை முடித்த பிறகு, இவர் நடுவண்ணூர் உயர்நிலைப் பள்ளியில் ஆசிரியராக தனது வாழ்க்கையைத் தொடங்கினார். ஆனால் கோழிக்கோட்டில் உள்ள ஒரு தனிப் பயிற்சி கல்லூரிக்குச் செல்ல பள்ளி நிர்வாகத்துடன் ஏற்பட்ட தகராறைத் தொடர்ந்து இவர் பதவி துறந்ததால் அவரது பதவிக்காலம் அங்கு குறுகிய காலமே இருந்தது. பின்னர், அகில இந்திய வானொலியின் கோழிக்கோடு நிலையத்தில் ஒரு கதை எழுத்தாளராக சேர்ந்து பணியாற்றினார். 1985 ஆம் ஆண்டில் ஒரு தயாரிப்பாளராக தனது தொழில் வாழ்க்கையில் ஓய்வு பெற்றார்.  

கக்காடு ஸ்ரீதேவி என்பவரை மணந்தார். இவர்கள் திருமணம் 1955 ஏப்ரல் 25, அன்று நடைபெற்றது.  

## ஆளுமை
அவர் தனது பள்ளி நாட்களிலேயே கவிதைகளை எழுதத் தொடங்கினார். அவரது வெளியிடப்பட்ட முதல் *படைப்பான சலப கீதம்* 1957இல் வெளிவந்தது. இதன் பின்னர் மேலும் பத்து கவிதை புத்தகங்களையும் மூன்று கட்டுரைத் தொகுப்புகளையும் வெளியிட்டார். மலையாளத்தில் புதுமைக் கவிதைகளின் முன்னோடியாகவும், மலையாள இலக்கியத்தில் நவீனத்துவ இயக்கத்தின் நிறுவனர்களில் ஒருவராகவும் பல விமர்சகர்களால் இவர் கருதப்படுகிறார். 1960களின் முற்பகுதியில் மாத்ருபூமி வார இதழில் வெளியிடப்பட்ட கன்வான் மற்றும் ஆயிரத்து தொள்ளாயிரத்து அறுபத்து மூன்று *என்ற கவிதை எலியட்டின்* செல்வாக்கை வெளிப்படுத்தியது. மேலும், இவரை ஒரு நவீன கவிஞராக நிறுவியது. சபலமே யாத்ரா என்ற படைப்பு அவருக்கு பல விருதுகளைப் பெற்றுத் தந்தது. பலராலும் ஏற்றுக்கொள்ளப்பட்ட இந்த இவரது மகத்தான படைப்பு 1985 இல் வெளியிடப்பட்டது. அவரது இரண்டு படைப்புகள், ஆகியவை அவரது மரணத்திற்குப் பிறகு வெளியிடப்பட்டன*.* அதே ஆண்டு *கவிதா* என்ற கவிதைத் தொகுப்பிற்கான செருகாடு விருதும் கிடைத்தது. கேரள சாகித்ய அகாதமி 1986 ஆம் ஆண்டில் கவிதைக்கான வருடாந்திர விருதுக்கு *சபலமே யாத்ராவைத்* தேர்ந்தெடுத்தது. மேலும் அவர் 1986 ஆம் ஆண்டில் மேலும் ஒரு விருதைப் பெற்றார் வயலார் விருது, *சபலமே யாத்ரா* மீண்டும் அவருக்கு மரியாதையை பெற்றுத் தந்தது. மூன்று ஆண்டுகளுக்குப் பிறகு, 1989 ஆம் ஆண்டு ஆசான் சமாரக கவிதா புரஸ்காரத்தை மரணத்திற்குப் பின் கௌரவமாகப் பெற்றார்.
# ராதிகா பண்டித்

**ராதிகா பண்டிட்** ஒரு இந்திய திரைப்படம் மற்றும் முன்னாள் தொலைக்காட்சி நடிகை. கன்னட திரையுலகின் முன்னணி நடிகையாக தன்னை நிறுவியுள்ளார்.  

*ஹுடுகரு* (2011), *ஆத்துரி* (2012), *ட்ராமா* (2012), *பகதூர்* (2014) மற்றும் *மிஸ்டர் அண்ட் மிஸஸ் ராமாச்சாரி(2014) போன்ற* படங்களில் நடித்து முன்னணி நடிகையாக வலம் வந்தார்.  

## தொடக்க கால வாழ்க்கை
ராதிகா, சரஸ்வத் பிராமண சமுதாயத்தவரும், மேடை மற்றும் திரை ஆளுமைக்கொண்ட *கிருஷ்ணா பண்டித்* மற்றும் கோவாவைச் சார்ந்த *மங்களா* இணையாரின் மகளாவார். ராதிகாவிற்கு *கௌரங்* என்ற தம்பியாரும் உள்ளார். குடும்பத்துடன் பெங்களூர் புறநகரான மல்லேசுவரத்தில் வாழ்ந்துவந்தனர். மல்லேசுவரத்திலுள்ள தந்தைவழி பாட்டனாரின் வீட்டில் வளர்ந்து வந்தார். பெங்களூரிலே தனது பள்ளிப்படிப்பையும், பட்டப்படிப்பையும் முடித்தார்.  

ராதிகா வணீக நிருவாகதில் முதுகலை பட்டம் பெற்றப்பின் ஆசிரியராக விருபினார். இருப்பினும், 2007இல் அவர் இளங்கலை பயிலும்போது, அவரது நண்பர் ஒருவர் வழியாக *நந்தகோகுலா* எனும் கன்னட தொலைக்காட்சி தொடர் ஒன்றில் நடிக்கத்துவங்கினார். அதே ஆண்டு *சுமங்களி* எனும் மற்றொரு தொடரிலும் நடித்துவந்தார். திரைப்பட இயக்குநர் ஷஷங்க், அவரது *18த் க்ராஸ்* திரைபடத்திற்கும், மொக்கின மனசு திரைப்பட உருவாக்குபவர்களுக்கு முதன்மை நடிகையை தேடிவரும் போது, ராதிகாவின் புகைப்படங்களை வட்டார இதழ்களில் கண்டப்பின், அவரை இரு திரைப்படங்களிலும் முதன்மை நடிகையாக தேர்வுச்செய்தார்.  

பண்டிட் கருதப்படுகிறார்   கன்னட சினிமாவில் மிகவும் பல்துறை நடிகைகளில் ஒருவர். 2015 *பெங்களூர் டைம்ஸ்* கருத்துக் கணிப்பில், கன்னட சினிமாவில் மிகவும் பிரபலமான நடிகைகளில் ஒருவராக அவர் தேர்ந்தெடுக்கப்பட்டார். விஜய கர்நாடக நடத்திய 2016 வாக்கெடுப்பில், அவர் மீண்டும் மிகவும் பிரபலமான நடிகையாக தேர்ந்தெடுக்கப்பட்டார்.  

2013 மற்றும் 2014 க்கு இடையில், பண்டிட் மற்றும் புனீத் ராஜ்குமார் ஆகியோர் கர்நாடகாவில் கல்வி உரிமைக்கான பிராண்ட் தூதர்களாக பணியாற்றினர், சர்வ சிக்ஷா அபியான் அவர்களால் தேர்ந்தெடுக்கப்பட்டார். இது தவிர, கடந்த காலங்களில் கே.எல்.எஃப் நிர்மல் தேங்காய் எண்ணெய் மற்றும் ஓர்ரா ஜூவல்லரி போன்ற பிராண்டுகளுக்கு அவர் ஒப்புதல் அளித்துள்ளார். அவர் ஜில்லட்டின் ஷேவ் இந்தியா இயக்கத்தின் ஒரு பகுதியாக இருந்தார். நெஃப்  
| 2008 | *மொகினா மனசு* | சன்சலா |  |
| --- | --- | --- | --- |
| 2009 | *ஒலவே ஜீவன லெக்காச்சாரா* | ருக்மணி |  |
| லவ் குரு | குஷி |  |  |
| 2010 | *கிருஷ்ணன் லவ் ஸ்டோரி* | கீதா |  |
| *கானா பஜானா* | ராதா (ராதே) |  |  |
| 2011 | *ஹுடுகரு* | காயத்ரி |  |
| 2012 | *அலேமாரி* | நீலி |  |
| *பிரேக்கிங் நியூஸ்* | சாரதா |  |  |
| *அத்தூரி* | பூர்ணா |  |  |
| *18த் க்ராஸ்* | புண்ய |  |  |
| *சாகர்* | காஜல் |  |  |
| *டிராமா* | நந்தினி | "ட்ராமா ஹிட்டாவச்சனா" பாடலுக்கான பின்னணி பாடகரும் |  |
| 2013 | *கட்டிபுடி* | உமா |  |
| தில்வாலா | பிரீத்தி |  |  |
| 2014 | பகதூர் | அஞ்சலி |  |
| *மிஸ்டர் அண்ட் மிஸ்ட்ர்ஸ் ராமாச்சாரி* | திவ்யா |  |  |
| 2015 | என்டென்டிகு | ஜ்யோதி |  |
| 2016 | ஸூம் | நைனா | "ஹே திவானா" பாடலுக்கான பின்னணி பாடகரும் |
| *டோட்டமனே ஹுட்கா* | உஷா / நிஷா |  |  |
| *சந்து ஸ்ட்ரெய்ட் பார்வர்ட்* | அனன்யா |  |  |
| 2019 | *ஆதி லட்சுமி புராணா* | லட்சுமி |  |
# மகாராஜா பதே சிங் அருங்காட்சியகம், வடோதரா


**மகாராஜா பதே சிங் அருங்காட்சியகம் (Maharaja Fateh Singh Museum)** இந்தியாவில் வதோதரா மாநிலத்தில் உள்ள மகாராஜாவின் அரண்மனைக்குள் (லட்சுமி விலாஸ் அரண்மனை ) அமைந்துள்ள ஒரு அருங்காட்சியகமாகும்.  

## வடோதரா சிறப்பு
பரோடா என்றும் அழைக்கப்படும் வடோதரா குஜராத்தில் அதிகமான மக்கள் தொகை கொண்ட நகரம் ஆகும். மக்கள் தொகையைப் பொறுத்தவரை அகமதாபாத் மற்றும் சூரத்துக்கு அடுத்தபடியாக இந்த நகரம் வருகிறது. இந்நகரில் 1 மில்லியனுக்கும் மேற்பட்டோர் வாழ்கின்றனர். இது அகமதாபாத் நகரின் தென்கிழக்குப் பகுதியில் விஸ்வாமித்ரி ஆற்றில் அமைந்துள்ளது. இது குஜராத்தின் கலாச்சார தலைநகரம் என்று பிரபலமாக அழைக்கப்படுகிறது. இங்கு மகாராஜா அரண்மனை மற்றும் பரோடா மகாராஜா சயாஜிராவ் பல்கலைக்கழகத்தின் இல்லம் உள்ளிட்ட பல இடங்கள் உள்ளன. வடோதராவில் உள்ள சுற்றுலா தலங்களின் அழகை கண்டு களிக்கவும் மகிழ்ச்சியுடன் தற்போது அதிகமான சுற்றுலாப் பயணிகள் இந்த நகரத்திற்கு வருகிறார்கள். நகரத்தில் பல்வேறு வகையான சுற்றுலா தலங்கள் உள்ளன. இதில் வடோதராவில் உள்ள அருங்காட்சியகங்கள் மிகவும் பார்க்க வேண்டிய இடங்களாகும். அவற்றில் முக்கியமான இடத்தைப் பெறுவது வடோதராவில் உள்ள மகாராஜா பதே சிங் அருங்காட்சியகம் ஆகும்.  

## கண்ணோட்டம்

முன்னர் இந்த அருங்காட்சியகம் அமைந்துள்ள கட்டடமானது மகாராஜா குடும்பத்தைச் சேர்ந்த குழந்தைகளுக்கான பள்ளியாகச் செயல்பட்டு வந்தது. இந்த அழகான கட்டடம் இந்தோ சார்சனிக் கட்டடக்கலைப் பாணியில் அமைந்ததாகும். இந்த அருங்காட்சியகத்தில் புகழ்பெற்ற கலைஞர்களான ரபேல், டிடியன், முரிலோ ஆகியோரின் படைப்புகளும் உள்ளன. தற்போது மராட்டிய அரச குடும்பத்தைச் சேர்ந்த ஏராளமான கலைப் படைப்புகள் இந்த அருங்காட்சியகத்தில் காட்சிக்கு வைக்கப்பட்டுள்ளன. இந்த அருங்காட்சியகத்தில் மகாராஜா சர் மூன்றாம் சயாஜிராவ் கெய்க்வாட் இந்தியாவுக்கு வெளியே மேற்கொண்ட ஏராளமான பயணங்களின் போது சேகரிக்கப்பட்ட பலவிதமான கலைப் படைப்புகள் காட்சிக்கு வைக்கப்பட்டுள்ளன. இந்த அருங்காட்சியகத்தில் உள்ள முக்கிய கலைப் படைப்புகளாக ஐரோப்பிய மற்றும் இந்திய கலைஞர்களின் ஓவியங்கள், ராஜா ரவி வர்மாவின் ஓவியங்களின் தொகுப்பு உள்ளிட்டவற்றைக் காணலாம். அப்போதைய பரோடாவின் மகாராஜாவால் சிறப்பாக அப்பணிக்காக நியமிக்கப்பட்ட பெருமையைக் கொண்டவர். ராஜா ரவி வர்மா ஆவார். அங்கு காட்சிப்படுத்தப்பட்ட ஓவியங்களில் ராயல் குடும்பத்தின் உருவப்படங்களும் புகழ்பெற்ற இந்து புராணங்களை அடிப்படையாகக் கொண்ட ஓவியங்களும் முக்கியமானவையாகும்.  

இந்த அருங்காட்சியகத்தில் பளிங்கு மற்றும் வெண்கலத்தில் ஆன சிற்பங்களின் தொகுப்புகள் காட்சிக்கு வைக்கப்பட்டுள்ளன. மகாராஜாவால் நியமனம் செய்யப்பட்ட மிகச் சிறந்த ஓவியக்கலைஞர்களால் வெண்கலத்தில் வடிக்கப்பட்ட மிகச் சிறந்த ஓவியங்களின் படிகளும் இங்கு காட்சியில் உள்ளன. அவ்வாறே சில ஓவியங்களின் அசலும் இங்கு காணப்படுகின்றன. மகாராஜாவால் நியமனம் செய்யப்பட்ட கலைஞர்களில் ஒருவரான இத்தாலிய கலைஞரான ஃபெலிச்சி என்பவருடைய படைப்புகள் அருங்காட்சியகத்தில் மட்டுமன்றி லட்சுமி விலாஸ் அரண்மனையையும் அலங்கரிக்கும் வண்ணம் அமைந்துள்ளன. ஃபெலிச்சியின் படைப்புகளில் சிலவற்றை அங்கு அமைந்துள்ள பொது பூங்காவில் காணலாம் (அங்குள்ள சயாஜி கார்டன் உள்ளூர் மக்களால் காமதி பாக் என்றும் அழைக்கப்படுகிறது).  

இந்த அருங்காட்சியகத்தில் ஒரு ஓரியண்டல் காட்சிக்கூடம் உள்ளது, அதில் ஜப்பானிய மற்றும் சீன சிற்பங்கள் மற்றும் மகாராஜா இந்த நாடுகளுக்குச் சென்றபோது சேகரிக்கப்பட்ட பிற படைப்புகள் காட்சியில் வைக்கப்பட்டுள்ளன.
# பாப் சிம்ப்சன்


**ராபர்ட் பேட்லி சிம்ப்சன்** (*Robert Baddeley Simpson*, 3 பிப்ரவரி 1936 – 16 ஆகத்து 2025) நியூ சவுத் வேல்ஸ், மேற்கு ஆஸ்திரேலியா மற்றும் ஆஸ்திரேலியத் துடுப்பட்ட அணிக்காக விளையாடிய முன்னாள் துடுப்பாட்ட வீரர் ஆவார். 1963/64 முதல் 1967/68 வரை தேசிய அணியின் தலைவராகவும், மீண்டும் 1977-78ல். இவர் ஆஸ்திரேலிய அணியின் பயிற்சியாளராகவும் இருந்தார். இவர் *பாபி* அல்லது *சிம்மோ* என்றும் அழைக்கப்பட்டார்.  

சிம்ப்சன் வலது கை மட்டையாளர் மற்றும் பகுதி நேர நேர்ச்சுழல் பந்து வீச்சாளராக இருந்தார். ஓய்வுபெற்ற பத்து வருடங்களுக்குப் பிறகு, உலகத் தொடர் கிரிக்கெட்டின் சகாப்தத்தில் ஆஸ்திரேலியாவின் தலைவராக 41 வயதில் விளையாடிய போது பரவலாக அறியப்பட்டார்.  
## முதல் தரத் துடுப்பாட்டம்
1952 ஆம் ஆண்டில் நியூ சவுத் வேல்ஸ் அணி சார்பாக அணிக்கு எதிரான துடுப்பாட்ட போட்டியில் இவர் அறிமுகமானபோது இவரின் வயது 13 ஆகும். நடித்தர மட்டையாளராக அந்தப் போட்டிகளில் இவர் அறிமுகமானார். இதற்கு முன்பாக இவர் 12 முதல் தரப் போட்டிகளில் மட்டுமே விளையாடி இருந்தார் என்பது குறிப்பிடத்தக்கது. தனது அணியின் சக வீரர்களை முதன்முறையாக பார்த்த போது அணியின் துணைத் தலைவரான ஆர்தர் மோரிஸ் இவரது அணையாடை எங்கே என கேட்டுள்ளார். விளையாடும் போது இவரது வயது 16 ஆண்டுகள் 854 நாட்கள் இதன் மூலம் அந்த அணி சார்பாக விளையாடிய இளைய துடுப்பாட்ட வீரர்கள் பட்டியலில் இரண்டாம் இடத்தைப் பெற்றார். முதலிடத்தில் இருந்த இயான் கிரெய்க் என்பவரை விட இவ்வாறு மூன்று மாதங்கள் இவர் மூத்தவர் ஆவார். அந்த போட்டியின் முதல் ஆட்டப் பகுதியில் 44 ஓட்டங்களையும் இரண்டாவது ஆட்டப் பகுதியில் 8 ஓட்டங்கள் எடுத்திருந்தார் இரண்டு ஆட்டப் பகுதிகளிலும் இவர் இறுதிவரை ஆட்டமிழக்காமல் இருந்தார். அந்தப் போட்டியில் பந்து வீச்சில் ஜான்சன் என்பவரது இலக்கினை தனது முதல் இலக்காகக் கைப்பற்றினார்.  

தெற்கு ஆத்திரேலியத் துடுப்பாட்ட அணிக்கு எதிரான அடுத்த போட்டியில் இவர் 69 ஓட்டங்களை எடுத்தார் .
# ஜானி கேஷ்


**ஜான் ஆர்.** " **ஜானி** " **கேஷ்** (John R. "Johnny" Cash (born J. R. Cash பிப்ரவரி 26, 1932 &nbsp; - செப்டம்பர் 12, 2003) ஓர் அமெரிக்கப் பாடகர், பாடலாசிரியர், இசைக்கலைஞர், நடிகர் மற்றும் எழுத்தாளர் ஆவார். அனைத்துக் காலத்திற்குமான அதிக விற்பனையான இசைக் கலைஞர்கலுள் ஒருவரான இவரின் பதிவுகள் 90 மில்லியனுக்கும் அதிகமாக விற்பனை ஆகியுள்ளது. ராக் அண்ட் ரோல், *ராகபில்லி*, ப்ளூஸ், நாட்டார் பாடல்கள் மற்றும் நற்செய்தியைத் தழுவியதாக இவரின் பாடல்கள் அமைந்திருந்தன.  

ஏழை பருத்தி விவசாயி தம்பதியினருக்கு மகனாக ஆர்கன்சாஸில் பிறந்த இவர், அமெரிக்க விமானப்படையில் நான்கு ஆண்டுகள் பணிபுரிந்தார். டென்னசி, மெம்பிஸில் உள்ள முக்கிய நாட்டாற் இசை நிகழ்ச்சியில் கலந்துகொண்டதன் மூலம் பரவலாக அறியப்பட்டார். இவரது ஆழ்ந்த, அமைதியான பாஸ்-பாரிடோன் குரலுக்காக இவர் அறியப்பட்டார். இவர் தெ மேன் இன் பிளாக் எனும் புனைபெயர் கொண்டு அழைக்கப்பட்டார். மேலும் இவர் பொதுவாக தனது நிகழ்ச்சிகளில் வணக்கம், நான் ஜானி கேஷ் என்று தன்னை அறிமுகப்படுத்திக் கொண்டு *ஃபால்சம் பிரிசன் புளூஸ்* எனும் பாடலை பாடுவதனை வழக்கமாகக் கொண்டிருந்தார்.  

இவரது பாடல்கள் பெரும்பாலானவை துக்கம், மற்றும் மீட்பின் கருப்பொருள்களைக் கொண்டிருந்தன. " ஐ வாக் தி லை*ன் ", " ரிங் ஆஃப் ஃபயர் ", " கெட் ரிதம் " மற்றும் " மேன் இன் பிளாக்* " ஆகியவை இவரது பாடல்களில் சில குறிப்பிடத்தக்கன ஆகும். " ஒன் பீஸ் அட் எ டை*ம் " மற்றும் " எ பாய் நேமட் சூ "* போன்ற நகைச்சுவையான படல்களையும் இவர் பதிவு செய்தார். இவரது மனைவியான ஜூன் கார்டருடன் ஹே, போர்ட்டர் "*, " ஆரஞ்சு ப்ளாசம் ஸ்பெஷல் " மற்றும் " ராக் ஐலேண்ட் லைன்* " உள்ளிட்ட காதல் பாடல்களையும் பாடியுள்ளார் .  

## ஆரம்ப கால வாழ்க்கை
ஜானி கேஷ் பிப்ரவரி 26, 1932 இல் , ஆர்கன்சாஸின் கிங்ஸ்லேண்டில் பிறந்தார், கேரி க்ளோவரி ( *நீ* நதிகள்) மற்றும் ரே கேஷ் *ஆகியோருக்கு மகனாகப் பிறந்தார்* .ஏழு குழந்தைகளில் இவர் நான்காவது குழந்தை ஆவார். பிறப்பு வரிசை :ராய், மார்கரெட் லூயிஸ், ஜாக், ஜே.ஆர்., ரெபா, ஜோன், மற்றும் டாமி (இவரும் ஒரு வெற்றிகரமான நாட்டார் பாடல் கலைஞராக ஆனார்) . இவர் ஆங்கிலம் மற்றும் ஸ்காட்டிஷ் வம்சாவளியைச் சேர்ந்தவர் ஆவார். இவர் பிரித்தானிய கன்சர்வேடிவ் கட்சியினைச் சேர்ந்த அரசியல்வாதியான சர் வில்லியம் கேஷின் உறவினர் ஆவார்.  

இவருக்கு ஜே.ஆர் கேஷ் என்று பெயரிடப்பட்டது. இவரது தாயார் இவருக்கு ஜான் என்று பெயரிட விரும்பினார், மேலும் அவரது தந்தை இவருக்கு ரே என்று பெயரிட விரும்பினார். அவர்கள் சமரசமாக ஜே.ஆர் எனப் பெயரிட்டனர். இவர் யுனைடெட் ஸ்டேட்ஸ் விமானப்படையில் சேர்ந்தபோது, முதல் பெயராக முதலெழுத்துக்களைப் பயன்படுத்த இவருக்கு அனுமதி இல்லை, எனவே இவர் அதை ஜான் ஆர். கேஷ் என்று மாற்றினார். 1955 ஆம் ஆண்டில், சன் ரெக்கார்ட்ஸுடன் ஒப்பந்தமான போது, இவர் ஜானி கேஷ் என்ற பெயரைப் பயன்படுத்தத் தொடங்கினார்.  

## இறப்பு
செப்டம்பர் 12, 2003 இல் நாஷ்வில்லில் உள்ள பாப்டிஸ்ட் மருத்துவமனையில் சிகிச்சை பெற்ற போது , 2:00 மணியளவில் நீரிழிவு நோயால் ஏற்பட்ட சிக்கல்களால் இவர் இறந்தார்.இவரது மனைவிக்கு இறந்து நான்கு மாதங்களுக்குள் இவரும் இறந்தார். இவர் டென்னசி, ஹென்டர்சன்வில்லில் உள்ள அவரது வீட்டிற்கு அருகிலுள்ள ஹென்டர்சன்வில் மெமரி கார்டனில் அடக்கம் செய்யப்பட்டார்.  

1997 ஆம் ஆண்டில் நியூயார்க் நகர பயணத்தின் போது நோய்க்குறி இருப்பது கண்டறியப்பட்டதாக இவர் தனது சுயசரிதையில் எழுதினார்.
# சிட்னி லூமெட்

**சிட்னி ஆர்தர் லூமெட்** (Sidney Arthur Lumet ஜூன் 25, 1924 &nbsp; - ஏப்ரல் 9, 2011) ஓர் அமெரிக்க இயக்குநர், தயாரிப்பாளர் மற்றும் திரைக்கதை எழுத்தாளர் ஆவார். அகாதமி விருதுக்கு இவர் ஐந்து முறை பரிந்துரைக்கப்பட்டுள்ளார்.*12 ஆங்ரிமேன்* , 1975 இல் வெளியான *டாக் டே ஆஃப்டர்னூன் , 1976 இல் வெளியான நெட் ஒர்க் மற்றும் தெ வெர்டிக்ட் ஆகிய தி*ரைப்படங்களுக்காக சிறந்த இயக்குனருக்கான அகாதமி விருதுக்கு பரிந்துரை செய்யப்பட்டார். 1981 ஆம் ஆண்டில் வெளியான *பிரின்ஸ் ஆஃப் தெ சிட்டி* திரைபப்டத்திற்காக சிறந்த தழுவலுக்கான திரைக்கதையாளர் விருதுக்குப் பரிந்துரை செய்யப்பட்டார்.இருந்தபோதிலும் தனிநபருக்கான அகாதமி விருதினை இவர் வென்றதில்லை. ஆனால் கௌரவ அகாதமி விருதினைப் பெற்றுள்ளார். இவரது 14 திரைப்படங்கள் ஆஸ்காருக்கு பரிந்துரை செய்யப்பட்டது.நெட்ஒர்க் திரைப்படம் 10 பிரிவுகளில் பரிந்துரை செய்யப்பட்டு 4 விருதுகளை வென்றது.  

*தி என்சைக்ளோபீடியா ஆஃப் ஹாலிவுட்* நவீன யுகத்தின் மிகச் சிறந்த திரைப்படத் தயாரிப்பாளர்களில் ஒருவராக இவர் விளங்குகிறார் எனத் தெரிவித்தது. 1957 இல் இவர் இயக்குநராக அறிமுகமானதிலிருந்து சராசரியாக ஆண்டுக்கு ஒன்றுக்கு மேற்பட்ட திரைப்படங்களை இயக்கியுள்ளார். திரைப்பட விமர்சகர் ரோஜர் ஈபர்ட் இவரை "அனைத்து திரைப்பட இயக்குநர்களில் மிகச் சிறந்த கலைத் திறன் கொண்டவர் மற்றும் மனிதநேயமிக்கவர் எனத் தெரிவித்துள்ளார். லூமெட், நடிகரின் இயக்குநராகப் பரவலாக அறியப்பட்டார். இவர் பரவலாக அறியப்பட்ட பல நடிகர்களுடன் இணைந்து பணிபுரிந்துள்ளார்.இவரது ஐந்து படங்களில் நடித்த சான் கானரி இவரை தனது விருப்பமான இயக்குநர்களில் ஒருவராகவும்,தொலை நோக்குப் பார்வை கொண்டிருந்தவராகவும் கருதினார்.  

## சுயசரிதை

### ஆரம்ப ஆண்டுகளில்
லூமெட் பிலடெல்பியாவில் பிறந்தார் மற்றும் மன்ஹாட்டனின் லோயர் ஈஸ்ட் சைட் பகுதியில் வளர்ந்தார். நியூயார்க்கின் *புரஃபசனல் சில்ட்ரன்ஸ் பள்ளியில் கல்வி பயின்றார்.* கொலம்பியா பல்கலைக்கழகத்தில் நாடக நடிப்பைப் பயின்றார்.  

லுமெட்டின் பெற்றோர்களான பருச் மற்றும் யூஜீனியா (நீ வெர்மஸ்) லுமெட் இருவரும் இத்திஷ் நாடக அரங்கின் துறைத்தேர்ந்தோர் ஆவர். இவர்கள் போலந்திலிருந்து அமெரிக்காவிற்கு குடியேறிய யூதர்கள் ஆவர். இவரது தந்தை, ஒரு நடிகர், இயக்குநர், தயாரிப்பாளர் மற்றும் எழுத்தாளர் ஆவார். இவர் வார்சாவில் பிறந்தார். இவரின் தாய் நடனக் கலைஞராக இருந்தார். இவர் குழந்தையாக இருந்தபோதே இவரின் தாய் இறந்தார்.இவர் தனது நான்கு வயதாக இருந்த போது வானொலியில் அறிமுகமானார் மற்றும் ஐந்தாவது வயதில் இத்திஷ் கலை அரங்கில் நாடக மேடையில் அறிமுகமானார். ஒரு குழந்தையாக இருந்தபோது இவர் பல பிராடுவே நாடக அரங்கின் தயாரிப்புகளிலும் நடித்தார். 1935 இன் *டெட் எண்ட்* மற்றும் கர்ட் வெயிலின் *தி எடர்னல் ரோடு உட்பட பல நாடகங்களில் நடித்தார்.* .  

## தனிப்பட்ட வாழ்க்கை
லூமெட் நான்கு முறை திருமணம் செய்து கொண்டார். முதல் மூன்று திருமணங்கள் விவாகரத்தில் முடிந்தது. இவர் நடிகை ரீட்டா காமை 1949 ஆம் ஆண்டில் திருமணம் செய்து கொண்டு 1955 ஆம் ஆண்டு வரை இணைந்து இருந்தார். 1956 ஆம் ஆண்டு முதல் 1963 வரை சமூகவாதியான குளோரியா வாண்டர்பில்ட்டுடன் இருந்தார். 1963 முதல் 1978 வரை கெயில் ஜோன்சுடனும் ( லீனா ஹார்னின் மகள்), மற்றும் 1980 முதல் இவர் இறக்கும் வரை மேரி பெய்லி கிம்பலுடன் இணைந்து வாழ்ந்தார்.2008 ஆம் ஆண்டு வெளியான *ரேச்சல் கெட்டிங் மேரேட்* திரைப்படத்திற்கும் திரைக்கதை எழுதினார் *.*
# சிரி கோட்டை

சிரி கோட்டை புது தில்லி நகரில் உள்ளது. தில்லி சுல்தானகத்தின் ஆட்சியாளரான அலாவுதீன் கில்சியின் ஆட்சியில் மங்கோலியர்களின் தாக்குதலில் இருந்து நகரத்தை பாதுகாக்க இக்கோட்டை கட்டப்பட்டது. இது 1303 ஆம் ஆண்டில் கட்டப்பட்ட இடைக்கால டெல்லியின் ஏழு நகரங்களில் இரண்டாவதாகும் (இது முதன்முதலில் துருக்கியர்களால் கட்டப்பட்டதாகக் கூறப்படுகிறது). தற்போது இது ஒரு சில எச்சங்களுடன் இடிபாடுகளாக மட்டுமே காணப்படுகிறது. (படம்)  

சிரி கோட்டையின் அருகே நவீன அரங்குகள், ஆசிய விளையாட்டு மற்றும் கிராம வளாகம், குடியிருப்பு மற்றும் வணிக நிறுவனங்கள் உள்ளன. இது தென் தில்லியின் மையப்பகுதியில் உள்ள கெல் காவ்ன் மார்க் மற்றும் அரவிந்தோ மார்க் ஆகிய இடங்களுக்கு இடையே உள்ள நவீன நிலப்பரப்புகளை நிரப்புகின்றன.  

## வரலாறு
அலாவுதீன் கில்ஜி வம்சத்தில் மிகவும் பிரபலமானவர். ஏனெனில் அவர் தனது ஆதிக்கத்தை தென்னிந்தியாவுக்கு விரிவுபடுத்தி, டெல்லியில் இரண்டாவது நகரமான சிரியை நிறுவினார். இந்தியா மற்றும் டெல்லி மீதான மங்கோலிய படையெடுப்பிலிருந்து பாதுகாக்க அவர் 1297 மற்றும் 1307 க்கு இடையில் மிகப் பெரிய கோட்டையான சிரியை உருவாக்கினார். இக்கோட்டை அவரது பிரதேசத்தை விரிவுபடுத்துவதற்கான பிரச்சாரங்களை மேற்கொள்ளும் இடமாக செயல்பட்டது. தென்மேற்கு ஆசியாவில் அடிக்கடி மங்கோலிய படையெடுப்புகள் காரணமாக, செல்யூக்கள் டெல்லியில் தஞ்சம் புகுந்தனர். செல்யூக் வம்சத்தின் கைவினைஞர்களால் டெல்லியில் உள்ள இந்த சகாப்தத்தின் கட்டடக்கலை நினைவுச்சின்னங்கள் உருவாக்கப்பட்டது.  

1303 ஆம் ஆண்டில், மங்கோலிய ஜெனரலான தர்கி, இந்தியாவுக்கு எதிரான மங்கோலிய படையெடுப்பின் போது அலாவுதீன் கில்சி பின்வாங்கியதால் சிரி கோட்டையை முற்றுகையிட்டார். சிரி கோட்டைக்குள் தர்கியால் ஊடுருவ முடியாததால், இறுதியாக அவர் மத்திய ஆசியாவில் உள்ள தனது ராச்சியத்தை நோக்கி பின்வாங்கினார். அதைத் தொடர்ந்து வந்த, அலாவுதீனின் படைகள் மங்கோலியர்களை அம்ரோஹாவில் (1306) தோற்கடித்தன.  

இப்போது புதுடில்லியின் ஒரு பகுதியாக இருக்கும் சிரி, சகான்பனாவின் கோட்டைகளுடன் இணைக்கப்பட்டிருந்தது. சிரி பின்னர் "தாருல் கிலாபத்" அல்லது " கலிஃபோர்ஸின் இருக்கை" என்றும் அழைக்கப்பட்டது. கி.பி 1398 இல், டெல்லி மீது படையெடுத்த மங்கோலிய ஆட்சியாளரான திமுர்லேன் தனது நினைவுக் குறிப்புகளில் "சிரி நகரத்தைச் சுற்றி உள்ளது. அதன் கட்டிடங்கள் உயர்ந்தவை. அவை கல் மற்றும் செங்கல் ஆகியவற்றால் கட்டப்பட்ட கோட்டைகளால் சூழப்பட்டுள்ளன. அவை மிகவும் வலிமையானவை" என எழுதினார். சிரி கோட்டையிலிருந்து பழைய டெல்லி வரை, இது கணிசமான தூரம் கல் மற்றும் சிமெண்டால் கட்டப்பட்ட ஒரு வலுவான சுவரை கொண்டுள்ளது. சகான்பனா என்று அழைக்கப்படும் பகுதி மக்கள் வசிக்கும் நகரத்தின் நடுவில் அமைந்துள்ளது. மூன்று நகரங்களின் (பழைய டெல்லி, சிரி மற்றும் துக்ளகாபாத் ) கோட்டைகளில் முப்பது வாயில்கள் உள்ளன. சகான்பனாவிற்கு பதிமூன்று வாயில்களும், சிரிக்கு ஏழு வாயில்களும் உள்ளன. பழைய டெல்லியின் கோட்டைகளில் பத்து வாயில்கள் உள்ளன. சில வாயில்கள் வெளிப்புறத்தை நோக்கியும், சில வாயில்கள் நகரின் உட்புறத்தை நோக்கியும் திறக்கப்படுவதாக உள்ளன.  

## குறி விளக்கம்
அலாவுதீனுடனான போரில் கொல்லப்பட்ட சுமார் 8,000 மங்கோலிய வீரர்களின் துண்டிக்கப்பட்ட தலைகளினால் கோட்டையின் அடித்தளம் கட்டப்பட்டது. (இந்தியில் 'சிர்' என்றால் "தலை") இதனால் கோட்டைக்கு சிரி என்ற பெயர் வழங்கப்பட்டது.  

## அமைப்பு

டெல்லிக்கு அருகிலுள்ள ஒரு பழைய முகாமில் குதாப் மினாரின் வடகிழக்கில் 5 கிலோ மீட்டர் தொலைவில் சிரி கோட்டை கட்டப்பட்டது.
# நபநீதா தேவ் சென்



**நபநீதா தேவ் சென்** (ஆங்கிலம்: Nabaneeta Dev Sen) (நபோனிடா டெப் சென்) (13 ஜனவரி 1938 - 7 நவம்பர் 2019) இவர் ஓர் இந்திய எழுத்தாளரும் மற்றும் கல்வியாளரும் ஆவார். கலை மற்றும் ஒப்பீட்டு இலக்கியங்களைப் படித்த பிறகு, அவர் அமெரிக்காவிற்குச் சென்று மேலும் படித்தார். அவர் இந்தியா திரும்பி பல பல்கலைக்கழகங்கள் மற்றும் நிறுவனங்களில் கற்பித்தல் பணியில் ஈடுபட்டார். அதே போல் இலக்கிய நிறுவனங்களில் பல்வேறு பதவிகளில் பணியாற்றியுள்ளார். கவிதை, புதினங்கள், சிறுகதைகள், நாடகங்கள், இலக்கிய விமர்சனம், தனிப்பட்ட கட்டுரைகள், பயணக் குறிப்புகள், நகைச்சுவை கட்டுரைகள், மொழிபெயர்ப்புகள் மற்றும் குழந்தைகள் இலக்கியம் போன்றவை. வங்காள மொழியில் 80 க்கும் மேற்பட்ட புத்தகங்களை வெளியிட்டுள்ளார். 2000 ஆமாவது ஆண்டில் இவருக்கு பத்மஸ்ரீ மற்றும் 1999 இல் சாகித்ய அகாடமி விருது வழங்கப்பட்டது .  

## ஆரம்பகால வாழ்க்கை மற்றும் கல்வி
தேவ் சென் கல்கத்தாவில் (இப்போது கொல்கத்தா) 1938 சனவரி 13 இல் ஒரு பெங்காலி குடும்பத்தில் பிறந்தார். கவிஞர்-இணையான நரேந்திர தேவ் மற்றும் இராதராணி தேவி ஆகியோரின் ஒரே குழந்தையாவார். அபராஜிதா தேவி என்ற புனைப் பெயரில் எழுதி வந்தார். அவர் கோகலே நினைவு பெண்கள் பள்ளி மற்றும் லேடி பிராபோர்ன் கல்லூரியில் பயின்றார் .  

கல்கத்தாவின் மாநிலக் பல்கலைக்கழகத்தில், ஆங்கிலத்தில் இளங்கலைப் பட்டம் பெற்றார். பின்னர், ஜாதவ்பூர் பல்கலைக்கழகத்தில் ஒப்பீட்டு இலக்கியத் துறையின் தொடக்கத் தொகுதி மாணவராக இருந்தார். அங்கிருந்து 1958இல் முதுகலைப் பட்டம் பெற்றார். அவர் 1961இல் ஆர்வர்டு பல்கலைக்கழகத்தில் ஒப்பீட்டு இலக்கியத்தில் மற்றொரு முதுகலைப் பட்டம் (முதலிடம்) பெற்றார். 1964 இல் இந்தியானா பல்கலைக்கழகத்தில் முனைவர் பட்டமும் பெற்றுள்ளார்.  

## தனிப்பட்ட வாழ்க்கை

1959ஆம் ஆண்டில், இவர் பொருளாதார வல்லுனரும் கல்வியாளரும், ஜாதவ்பூர் பல்கலைக்கழகத்தில் பொருளாதார விரிவுரையாளராக பணியிலிருந்தவரும், நாற்பதாண்டுகளுக்குப் பிறகு நோபல் பரிசு வழங்கப்பட்டவருமான அமர்த்தியா சென் என்பவரை மணந்தார். அவர் அவருடன் பிரிட்டனுக்கு குடிபெயர்ந்தார் அவர்கள் அந்தாரா தேவ் சென் மற்றும் நந்தனா சென் என்ற இரண்டு மகள்களின் பெற்றோரானார்கள். பின்னர் பெர்க்லியில் உள்ள கலிபோர்னியா பல்கலைக்கழகம் மற்றும் கேம்பிரிட்ஜ் பல்கலைக்கழகத்தின் நியூன்ஹாம் கல்லூரி ஆகியவற்றில் தனது பிந்தைய முனைவர் பட்ட ஆய்வை முடித்தார்.  

1976இல் விவாகரத்து பெற்ற பிறகு, இவர் தனது மகள்களுடன் கல்கத்தா திரும்பினார். இவரது பொழுதுபோக்குகளில் வாசிப்பு, பதிவுகள் மற்றும் பயணம் ஆகியவை அடங்கும். பெங்காலி மற்றும் ஆங்கிலம் தவிர, இந்தி, ஒரியா, அசாமி, பிரெஞ்சு, ஜெர்மன், கிரேக்கம், சமஸ்கிருதம் மற்றும் எபிரேய மொழியையும் இவரால் படிக்க முடிந்தது.  

## தொழில்
தேவ் சென் அமெரிக்காவில் உள்ள இயாடோ மற்றும் மெக்டொவல் காலனி,இத்தாலியில் பெல்லாஜியோ, எருசலேமில் மிஷ்கெனோட் ஷானானிம்உட்பட பல சர்வதேச கலைஞர்களின் காலனிகளில் வசித்த எழுத்தாளராக இருந்தார்.  

அவர் ஆக்சுபோர்டு பல்கலைக்கழகத்தில் இராதாகிருஷ்ணன் நினைவு சொற்பொழிவுத் தொடரை (1996-1997) காவியக் கவிதை என்ற தலைப்பில் வழங்கினார். இரவீந்திர புரஸ்காரம், கபீர் சம்மன், சமசுகிருதி விருது, மிஸ்டிக் கலிங்க இலக்கிய விருது (2017), மற்றும் 2017இல் குழந்தைகள் இலக்கியத்திற்கான பெரிய சிறிய புத்தகங்களில் பெங்காலி எழுத்தில் கவனம் செலுத்தியபோது கிடைத்த விருது போன்றவைகள் அடங்கும். இவருக்கு இந்திய அரசு பத்மஸ்ரீ (2000) வழங்கி கௌரவித்தது.  

## இறப்பு
இவருக்கு ஏற்பட்ட புற்றுநோய் காரணமாக கொல்கத்தாவில் 2019 நவம்பர் 7 அன்று இறந்தார்.